ҰҚК: «Қожа Ахмет Ясауи кесенесін лаңкестер жармақ болған»
"ҰҚК: «Қожа Ахмет Ясауи кесенесін лаңкестер жармақ болған»" | "https://abai.kz/post/173421"
TITLE: ҰҚК: «Қожа Ахмет Ясауи кесенесін лаңкестер жармақ болған»
URL: https://abai.kz/post/173421
META: "ҰҚК: «Қожа Ахмет Ясауи кесенесін лаңкестер жармақ болған»" | "https://abai.kz/post/173421"
DATE: 08.09.2023
AUTHOR(s): Abai.kz
TOTAL WORDS: 119
TEXT: Лаңкестер Түркістандағы Қожа Ахмет Ясауи кесенесін қолдан жасалған жарылғыш құрылғымен жармақ болған. Бұл туралы ҚР Ұлттық қауіпсіздік комитеті төрағасының орынбасары Руслан Сейсембаев мәлім етті. «Қазақстанда террористік қауіп тұрақты түрде сақталып отыр. Жыл сайын кем дегенде 2 террористік шабуылдың алды алынады. Мысалы, биыл ғана дайындықтың ерте кезеңінде Түркістандағы Қожа Ахмет Ясауи кесенесін қолдан жасалған жарылғыш құрылғымен жарудың жолы кесілді. Сондай-ақ, Астанада адамдар жаппай жиналған жерлерде қарулы шабуыл жасау әрекеттері тоқтатылды. Бізге келіп түскен ақпарат «ШЫҰ-ға мүше мемлекеттер үшін террористік қатерлердің қалыптасуы бірқатар үстем фактордың әсерінен болады» деген қорытынды жасауға мүмкіндік береді», - деді Руслан Сейсембаев Астанада өтіп жатқан ШЫҰ отырысында. Айта кетейік, бүгін елордада Қазақстанның төрағалығымен Шанхай ынтымақтастық ұйымының (ШЫҰ) өңірлік терроризмге қарсы құрылым РАТС кеңесінің 40-отырысы өтіп жатыр. Abai.kz
